Olve Grotle

Olve Grotle (født 1964) er en norsk jurist og politiker (H). Ved stortingsvalget 2021 ble han valgt inn på Stortinget for Sogn og Fjordane.

 Biografi 
Grotle har juridisk embedseksamen med kommunalrett som spesialfag fra Universitetet i Bergen fra 1989 og advokatbevilling fra 1992. Grotle var advokatfullmektig hos høyesterettsadvokat Stig B. Harris fra 1990 til 1993 og dommerfullmektig ved Sunnfjord sorenskriverembete fra 1993 til 1994. I 1995 kom han tilbake til Advokatfirmaet Harris, hvor han var leder for Førde-kontoret og partner fra 1997 til 2003. Fra 2003 til 2011 var han privatpraktiserende advokat i kontorfellesskapet Sunnfjordadvokatane. Han har også forelest i juridiske fag ved Folkeuniversitetet og Handelshøyskolen BI.

Grotle var medlem av Førde bystyre fra 2003. Han ble ordfører i 2011.  Fra 2020 ble han ordfører i nye Sunnfjord kommune. Han er dessuten styremedlem i Sogn og Fjordane Teater LL og Firda Billag AS.

Grotle ble i 2021 valgt inn på Stortinget fra Sogn og Fjordane valgdistrikt for perioden 2021 til 2025 for partiet Høyre. Han fikk plass i Stortingets næringskomité.

 Referanser 




Kategori:Ordførere i Førde
Kategori:Høyre-ordførere i Sogn og Fjordane
Kategori:Norske advokater
Kategori:Stortingsrepresentanter fra Høyre
Kategori:Stortingsrepresentanter for Sogn og Fjordane
Kategori:Stortingsrepresentanter 2021–2025
Kategori:Personer fra Førde kommune